**IEPIRKUMA Nr. LLU/2015/84/mi**

*Auditorijas ekrāna ar sienas stiprinājumu un bezvadu video/audio pārraides*

*pieslēguma iekārtas piegāde LLU Mūžizglītības centra*

*darbības nodrošināšanai*

**NOLIKUMS**

1. **IEPIRKUMA IDENTIFIKĀCIJAS NUMURS:** LLU/2015/84/mi
2. **PASŪTĪTĀJS, KOMISIJA, KONTAKTPERSONA, PROJEKTS**

2.1. **Pasūtītājs**: Latvijas Lauksaimniecības universitāte (turpmāk tekstā - LLU)

Pasūtītāja rekvizīti:

 Lielā ielā 2, Jelgava, LV – 3001

 Reģ. Nr. 90000041898

 Valsts kase – kods TRELLV22

 Fakss: 63005619

Mājas lapa: [www.llu.lv](http://www.llu.lv)

* 1. **Komisija:** iepirkumu veic ar 2015.gada 22.janvāra LLU rektora rīkojumu Nr. 4.3.-13/6 „Par iepirkumu komisiju preču un pakalpojumu iegādei LLU vajadzībām” izveidota Iepirkumu komisija (turpmāk – Komisija).
	2. Iepirkums tiek veikts saskaņā ar Publisko iepirkumu likuma (turpmāk – PIL) 8.2pantu.
	3. **Pasūtītāja kontaktpersona:** Inese Sprukta, tālrunis 63005674, fakss 63005619, e-pasts inese.sprukta@llu.lv. Kontaktpersona iepirkuma norises laikā sniedz tikai organizatorisku informāciju.

2.5. Pasūtītājs nodrošina brīvu un tiešu elektronisku pieeju iepirkuma nolikumam (turpmāk – nolikums) LLU mājas lapā internetā [www.llu.lv](http://www.llu.lv), sadaļā „Iepirkumi”, sākot no attiecīgā iepirkuma izsludināšanas brīža.

2.6. Iepirkuma komisijas, piegādātāju un pretendentu tiesības un pienākumi ir noteikti atbilstoši Publisko iepirkumu likuma normām. Visi jautājumi, kas nav atrunāti šajā nolikumā, tiek risināti saskaņā ar Publisko iepirkumu likuma normām.

1. **PIEDĀVĀJUMA IESNIEGŠANAS VIETA, DATUMS, LAIKS UN KĀRTĪBA**

3.1. Pretendenti piedāvājumus var iesniegt **līdz 2015.gada 14.septembrim plkst.11.00** LLU Saimnieciskā dienesta 17.kab. Lielajā ielā 2, Jelgavā, LV – 3001 iesniedzot personīgi vai atsūtot pa pastu. Pasta sūtījumam jābūt nogādātam šajā punktā norādītajā adresē līdz augstāk minētajam termiņam. Piedāvājumus var iesniegt darba dienās no plkst.8.30 līdz 11.30 un 13.00 līdz 16.30.

3.2. Piedāvājums, kas tiek atsaukts vai grozīts pirms 3.1.punktā minētā termiņa, vai piedāvājums, kas iesniegts pēc 3.1.punktā minētā termiņa, tiks neatvērts atdots vai nosūtīts atpakaļ pretendentam.

3.3. Iepirkumam iesniegto piedāvājumu atvēršanu, noformējuma atbilstības pārbaudi, pretendentu atlases dokumentu, tehniskā un finanšu piedāvājuma vērtēšanu Iepirkuma komisija veic slēgtā sēdē.

1. **PIEDĀVĀJUMU NOFORMĒŠANA**

4.1. Piedāvājums jāievieto slēgtā aploksnē vai cita veida necaurspīdīgā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.

4.2. Uz aploksnes (iepakojuma) jānorāda:

* Pasūtītāja nosaukums un adrese;
* Pretendenta nosaukums un adrese;
* Atzīme:

***„Piedāvājums iepirkumam***

*„Auditorijas ekrāna ar sienas stiprinājumu un bezvadu video/audio pārraides pieslēguma iekārtas piegāde LLU Mūžizglītības centra darbības nodrošināšanai”,*

id.Nr. LLU/2015/84/mi,

\_\_\_.daļai „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

 *(tās daļas Nr. un nosaukums, uz kuru tiks iesniegts piedāvājums)*

***Neatvērt līdz 2015.gada 14.septembrim* *plkst. 11.00”***

4.3. Pretendenti sedz visas izmaksas, kas saistītas ar viņu piedāvājuma sagatavošanu un iesniegšanu Pasūtītājam.

4.4. Visi piedāvājumā iekļautie dokumenti ir cauršūti kopā tā, lai dokumentus nebūtu iespējams atdalīt. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, kurā norādīts cauršūto lapu skaits, ko ar savu parakstu vai Pretendenta zīmoga nospiedumu apliecina Pretendenta vadītājs vai tā pilnvarotā persona.

4.5. Pretendents drīkst iesniegt tikai 1 (vienu) piedāvājuma variantu.

4.6. Piedāvājums jāsagatavo latviešu valodā. Ja kāds dokuments vai citi piedāvājumā iekļautie informācijas materiāli ir svešvalodā, tam jāpievieno Pretendenta vai tā pilnvarotas personas (pievienojams pilnvaras oriģināls) apstiprināts tulkojums latviešu valodā.

4.7. Pretendents iesniedz piedāvājumu datorsalikumā, sagatavotu uz A4 formāta lapām. Piedāvājumā iekļautajiem dokumentiem jābūt skaidri salasāmiem un bez labojumiem, lai izvairītos no jebkādiem pārpratumiem.

4.8. Pretendents iesniedz parakstītu piedāvājumu. Piedāvājumu paraksta Pretendenta pārstāvis ar paraksta tiesībām vai tā pilnvarota persona.

4.9. Iesniegtie piedāvājumi, izņemot iepirkuma nolikuma 3.2.punktā noteikto gadījumu, ir pasūtītāja īpašums un tiek glabāti atbilstoši Publisko iepirkumu likuma prasībām.

4.10. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

4.11. Ja pasūtītājam piedāvājumu vērtēšanas laikā rodas šaubas par iesniegtās dokumenta kopijas autentiskumu, tas var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

## 5. INFORMĀCIJA PAR IEPIRKUMA PRIEKŠMETU

## Iepirkuma priekšmeta apraksts

Iepirkuma priekšmets ir ***auditorijas ekrāna ar sienas stiprinājumu un bezvadu video/audio pārraides pieslēguma iekārtas piegāde*** saskaņā ar tehnisko specifikāciju (skat. pielikumu Nr.1)

Galvenais CPV kods: 32324000-0

Papildus CPV kods: 32223000-2

5.2. ***Iepirkuma priekšmets ir sadalīts 2 (divās) daļās:***

**1.daļa:** Auditorijas ekrāns ar sienas stiprinājumu (CPV kods - 32324000-0)

**2.daļa:** Bezvadu video/audio pārraides pieslēguma iekārta (CPV kods – 32223000-2)

5.3. Piedāvājums jāiesniedz par visu attiecīgās daļas tehniskajā specifikācijā norādīto apjomu.

5.4. Pretendents var iesniegt piedāvājumu par vienu, vairākām vai visām Iepirkuma daļām.

5.5. Pretendents nevar iesniegt piedāvājuma variantus.

5.6. **Tehniskā specifikācija:** Tehniskā specifikācija par katru daļu atsevišķi ir norādīta nolikuma pielikumā Nr.1.

5.7. **Līguma izpildes vieta:** Latvijas Lauksaimniecības universitātes 179.auditorija, Lielā iela 2, Jelgava, LV-3001.

* 1. **Līguma izpildes laiks:** ne ilgāk kā 2 (divu) mēnešu laikā no līguma noslēgšanas.

1. **PRETENDENTA IZSLĒGŠANAS NOSACĪJUMI, IESNIEDZAMIE DOKUMENTI UN KVALIFIKĀCIJAS PRASĪBAS**
	1. Komisija izslēdz Pretendentu no turpmākās dalības iepirkuma procedūrā, kā arī neizskata Pretendenta piedāvājumu, ja Pasūtītājs konstatē Publisko iepirkumu likuma 8.2 panta piektās daļas 1. vai 2.punktā minētos apstākļus (ievērojot 8.2 panta 7.daļā un 8.daļā noteiktos termiņus).
	2. Nolikuma 6.1.punktā noteiktā prasība ir attiecināma arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība.
	3. **Pretendenta piedāvājumā jābūt iekļautiem sekojošiem dokumentiem:**

### 6.3.1. Pretendenta pieteikums dalībai iepirkumā, kas sagatavots atbilstoši Nolikumam pievienotajam paraugam (Pielikums Nr.2) un ko parakstījusi Pretendenta amatpersona ar paraksta tiesībām vai Pretendenta pilnvarotā persona. Gadījumā, ja pieteikumu paraksta Pretendenta pilnvarotā persona, nepieciešams pievienot pilnvaru vai tās apliecinātu kopiju.

6.3.2. Ja piedāvājumu iesniedz piegādātāju apvienība, pieteikumā norāda personu, kura iepirkumā pārstāv attiecīgo piegādātāju apvienību un ir pilnvarota parakstīt ar iepirkumu saistītos dokumentus, kā arī norāda piegādātāju apvienības dalībnieku atbildības apjomus šajā iepirkumā. Papildus pievieno piegādātāju apvienības dalībnieku apliecinājumus vai vienošanos par sadarbību, kas noslēgta starp personu apvienību dalībniekiem konkrētā līguma izpildei.

6.3.3. Ja Pretendents pieaicina apakšuzņēmēju, tad Pretendents iesniedz dokumentālu apliecinājumu par apakšuzņēmēja piedalīšanos līguma izpildē, kā arī norāda apakšuzņēmējam nododamo darbu apjomu.

6.3.4. Pretendenta apliecinājums, ka preces tiks piegādātas jaunas, tajās nebūs iebūvētas lietotas vai atjaunotas komponentes, kā arī piegādes brīdī tās būs nebojātā ražotāja iepakojumā.

6.3.5. Pretendentam apliecinājums, ka uz visām piedāvāto iekārtu komponentēm ir attiecināma ražotāja garantija.

6.3.6. Pretendenta apliecinājums, ka iekārtas garantijas laikā, garantijas notikuma iestāšanās gadījumā iekārta no Pasūtītāja tiks nogādāta uz servisa centru un atpakaļ bez papildus izmaksām Pasūtītājam, ja garantijas gadījumu nevarēs novērst uz vietas pie Pasūtītāja.

6.3.7. Pretendenta apliecinājums, ka piedāvājuma cenā ir iekļautas visas izmaksas, kas ir saistītas ar tehnikas piegādi, instalāciju, vadu pievienošanu un regulēšanu, kā arī līguma realizācijai nepieciešamajiem palīgmateriāliem, kas nav detalizēti uzskaitītas tehniskajā specifikācijā.

**Papildus prasības 1.daļai:**

* + 1. Pretendenta piedāvājumā iekļautā ekrāna ražotāja vai tā pārstāvniecības izsniegts apliecinājums (sertifikāts, vēstule, līgums), ka Latvijas Republikā ir vismaz viens no Pretendenta neatkarīgs un ražotāja vai tā pārstāvniecības autorizēts servisa centrs, kas nodrošina ekrānu garantijas apkalpošanu. Ražotāja vai tā pārstāvniecības izsniegtajā apliecinājumā ir jānorāda servisa centra pilna kontaktinformācija un atsauce uz iekārtu specializāciju.
		2. Pretendenta apliecinājums, ka uz auditoriju ekrānu un tā montāžas darbiem tiks attiecināta 2 gadu garantija ar izpildi klienta telpās.

**6.3.10. Aizpildīts Tehniskais un finanšu piedāvājums**

### 6.3.10.1. Tehnisko piedāvājumu sagatavo saskaņā ar attiecīgās daļas Tehniskajā specifikācijā (pielikums Nr.1) un Nolikumā noteiktajām prasībām, aizpildot kolonu *„Pretendenta piedāvājums”,* norādot attiecīgās daļa Tehniskajā specifikācijā (Tehniskā piedāvājuma paraugā) prasīto informāciju.

### 6.3.10.2. Pretendents savā tehniskajā piedāvājumā norāda piedāvāto iekārtu konkrētos tehniskos parametrus, tehniskais piedāvājums, kas saturēs pārkopētas prasības vai tikai norādījumu „atbilst” vai tamlīdzīgi, tiks noraidīts kā neatbilstošs. Pretendentam jānorāda ražotāja interneta adreses, kur var pārbaudīt piedāvāto iekārtu atbilstību tehniskās specifikācijas prasībām, vai arī piedāvājumam jāpievieno ražotāja brošūra vai lietotāja rokasgrāmata.

6.3.10.3. Finanšu piedāvājumā norāda cenu par kādu tiks piegādātas attiecīgās daļas Tehniskajā specifikācijā iekļautās preces un kopējo cenu summu par norādīto skaitu atbilstoši attiecīgās daļas Finanšu piedāvājumā norādītajiem nosacījumiem.

6.3.10.4. Tehnisko un finanšu piedāvājumu sagatavo katrai daļai atsevišķi, atbilstoši Nolikumam pievienotajam Tehniskā un finanšu piedāvājuma paraugam (pielikums Nr.1).

1. **PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI**

7.1. Piedāvājumu atvēršanu, noformējuma un iesniedzamo dokumentu atbilstības pārbaudi, tehniskā un finanšu piedāvājuma vērtēšanu Iepirkuma komisija veic slēgtā sēdē.

7.2. Iepirkuma komisija izvēlas **piedāvājumu ar viszemāko cenu** no piedāvājumiem par katru iepirkuma priekšmeta daļu, kas atbilst Nolikuma prasībām un Tehniskajai specifikācijai.

7.3. Vērtējot viszemāko cenu iepirkumu komisija ņems vērā pretendenta **piedāvāto** **cenu par komplektu euro bez pievienotās vērtības nodokļa.**

7.4. Piedāvājumu izvērtēšanu komisija veic par katru daļu atsevišķi 3 (trīs) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.

## 7.5. 1.posms – Piedāvājuma noformējuma un iesniedzamo dokumentu pārbaude. Komisija novērtē, vai piedāvājums sagatavots atbilstoši 4.5., 4.6., 4.7., un 4.8.punktu prasībām un ir iekļauti nolikuma 6.3.punktā norādītie pretendentu atlases dokumenti. Ja piedāvājums neatbilst kādai no noformējuma prasībām, komisija lemj par piedāvājuma tālāku izskatīšanu. Ja piedāvājumā nav iekļauti visi 6.3.punktā norādītie dokumenti vai/un neatbilst kādai no Nolikumā minētajām pretendentu atlases prasībām, komisija pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

* 1. 7.6. **2.posms – Tehniskā piedāvājuma** **atbilstības pārbaude.** Komisija novērtē vai pretendenta tehniskais piedāvājums ir iesniegts par visu attiecīgās daļas apjomu un atbilst attiecīgās daļas tehniskajā specifikācijā (pielikums Nr.1) un nolikumā izvirzītajām prasībām. Ja pretendenta piedāvājums nav iesniegts par visu attiecīgās daļas apjomu, un/vai neatbilst kādai no izvirzītajām prasībām, komisija pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

7.7. **3.posms – Finanšu piedāvājuma vērtēšana.**

* + 1. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatēs aritmētiskās kļūdas, komisija šīs kļūdas izlabos. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija vērā ņem veiktos labojumus.
		2. Iepirkuma komisija nosaka piedāvājumu ar viszemāko cenu. Pretendentu, kura piedāvājums, salīdzinot un izvērtējot iesniegtos piedāvājumus, noteikts kā piedāvājums ar viszemāko cenu, atzīs par pretendentu, kuram būtu piešķiramas līguma slēgšanas tiesības.

**8. LĒMUMA PIEŅEMŠANA**

8.1. Lai pārbaudītu, vai pretendents un 6.2.punktā minētā persona nav izslēdzami no dalības iepirkumā PIL 8.2panta piektās daļas 1., 2. vai 3.punktā minēto apstākļu dēļ, iepirkumu komisija:

8.1.1. attiecībā uz Latvijā reģistrētu vai pastāvīgi dzīvojošu pretendentu un 6.2.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

1. par PIL 8.2panta piektās daļas 1.punktā minētajiem faktiem – no Uzņēmumu reģistra,
2. par PIL 8.2panta piektās daļas 1.punktā minēto faktu – no Valsts ieņēmumu dienesta. Pasūtītājs attiecīgo informāciju no Valsts ieņēmumu dienesta ir tiesīgs saņemt, nepieprasot pretendenta un 6.2.punktā minētās personas piekrišanu.

Atkarībā no pārbaudes rezultātiem pasūtītājs:

1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un 6.2.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;
2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai 6.2.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un 6.2.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkumā.

 8.1.2. attiecībā uz ārvalstī reģistrētu vai pastāvīgi dzīvojošu pretendentu un 6.2.punktā minēto personu pieprasa, lai pretendents termiņā, kas nav īsāks par 10 darbdienām pēc dienas, kad pieprasījums izsniegts vai nosūtīts, iesniedz attiecīgās kompetentās institūcijas izziņu, kas apliecina, ka uz to un 6.2.punktā minēto personu neattiecas 8.1.punktā noteiktie gadījumi. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

8.2. Iepirkumu komisija par uzvarētāju iepirkumā atzīst pretendentu, kurš izraudzīts atbilstoši nolikumā noteiktajām prasībām un kritērijiem un nav izslēgts no dalības iepirkumā saskaņā ar PIL 8.2panta piekto daļu.

## 9. PRETENDENTU INFORMĒŠANA PAR PIEŅEMTO LĒMUMU, IEPIRKUMA LĪGUMA SLĒGŠANA

9.1.Iepirkumu komisija 3 (trīs) darba dienu laikā pēc lēmuma pieņemšanas informē visus pretendentus par pieņemto lēmumu attiecībā uz iepirkuma līguma slēgšanu, kā arī savā mājaslapā internetā nodrošina brīvu un tiešu elektronisku pieeju iepirkumu komisijas pieņemtajam lēmumam.

## 9.2. Pasūtītājs slēgs iepirkuma līgumu ar izraudzīto pretendentu, pamatojoties uz pretendenta piedāvājumu, un saskaņā ar iepirkuma nolikuma un tehniskās specifikācijas noteikumiem un Publisko iepirkumu likumu.

## 9.3. Ne vēlāk kā 5 (piecas) darbdienas pēc tam, kad noslēgts līgums, iepirkumu komisija, publicē Iepirkumu uzraudzības biroja mājaslapā internetā informatīvu paziņojumu par noslēgto līgumu.

## 9.4. Ne vēlāk kā dienā, kad stājas spēkā attiecīgais iepirkuma līgums vai tā grozījumi, iepirkuma komisija LLU mājaslapā internetā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams LLU mājaslapā internetā vismaz visā iepirkuma līguma darbības laikā, bet ne mazāk kā 36 (trīsdesmit sešus) mēnešus pēc līguma spēkā stāšanās dienas.

**10. PIELIKUMI**

Šim Nolikumam ir pievienoti 2 (divi) pielikumi, kas ir tā neatņemamas sastāvdaļas:

1.pielikums Tehniskā un finanšu piedāvājuma paraugs (Tehniskā specifikācija)

2.pielikums Pieteikuma paraugs

**Pielikums Nr.1**

Iepirkuma

Nr. LLU/2015/84/mi

Nolikumam

*Tehniskā un finanšu piedāvājuma paraugs*

*(Tehniskā specifikācija)*

**IEPIRKUMA Nr. LLU/2015/84/mi**

*Auditorijas ekrāna ar sienas stiprinājumu un bezvadu video/audio pārraides pieslēguma iekārtas piegāde LLU Mūžizglītības centra darbības nodrošināšanai*

**1.daļa: Auditorijas ekrāns ar sienas stiprinājumu**

**TEHNISKAIS UN FINANŠU PIEDĀVĀJUMS**

Pretendents savā tehniskajā piedāvājumā norāda piedāvāto iekārtu konkrētos tehniskos parametrus, tehniskais piedāvājums, kas saturēs pārkopētas prasības vai tikai norādījumu „atbilst” vai tamlīdzīgi, tiks noraidīts kā neatbilstošs. Pretendentam jānorāda ražotāja interneta adreses, kur var pārbaudīt piedāvāto iekārtu atbilstību tehniskās specifikācijas prasībām, vai arī piedāvājumam jāpievieno ražotāja brošūra vai lietotāja rokasgrāmata. (saskaņā ar nolikuma 6.3.10.2.punktu)

| **Nr.****p.k.** | **Nosaukums, minimālās tehniskās prasības** | **Pretendenta piedāvājums***(Jānorāda piedāvātās iekārtas* *tehnisko aprakstu)* |
| --- | --- | --- |
| **1.** | **AUDITORIJAS EKRĀNS – 1 gab.** | *Iekārtas ražotājs, modeļa nosaukums, ražotāja Interneta vietnes adrese ar precīzu modeļa aprakstu \*.pdf formātā* |
| **1.1.** | **Ekrāna minimālās funkcionālās īpašības** |  |
| 1.1.1. | LCD ekrāns ar LED vai ekvivalentu paneļa aizmugures izgaismojumu | */piedāvātās preces**tehniskais apraksts/* |
| 1.1.2. | Ekrāna redzamās daļas izmērs pa diagonāli: ne mazāks kā 160 cm |  |
| 1.1.3. | Ekrāna redzamās daļas malu attiecība: 16:9 |  |
| 1.1.4. | Ekrāna dabiskā (*native*) izšķirtspēja: ne mazāka kā 1920x1080 punkti |  |
| 1.1.5. | Ekrāna kontrasta koeficents: ne mazāks kā 5000:1 |  |
| 1.1.6. | Ekrāna tipiskais spilgtums: ne mazāks kā 380 cd/m2 |  |
| 1.1.7. | 3D tehnoloģijas atbalsts |  |
| 1.1.8. | Vismaz 8 bit krāsu apstrādes sistēma |  |
| 1.1.9. | Vismaz 200 Hz attēla sinhronizācijas frekfence |  |
| **1.2.** | **Skaņas īpašības un minimālā funkcionalitāte** |  |
| 1.2.1. | Iebūvēts skaņas digitālais pastiprinātājs |  |
| 1.2.2. | Automātiska skaņas līmeņa vadība |  |
| 1.2.3. | Ierīcē iebūvēti vismaz 2 skaļruņi |  |
| 1.2.4. | Ekrāna korpusā iebūvēti skaļruņi ar ne mazāku kā 2x10W jaudu |  |
| 1.2.5. | Savietojamība ar MPEG4 AVC un AAC HD skaņas sistēmām |  |
| **1.3.** | **Pieslēgumu tipi un minimālā funkcionalitāte** |  |
| 1.3.1. | Vismaz 3 (trīs) HDMI v1.4 pieslēguma vietas |  |
| 1.3.2. | 3D sistēmas atbalsts caur HDMI pieslēgumu |  |
| 1.3.3. | Vismaz 1(viens) pilnais SCART tipa pieslēgums |  |
| 1.3.4. | Vismaz 1 kompozītvideo ieeja |  |
| 1.3.5. | Vismaz 1(viens) digitālas skaņas pieslēguma ieeja |  |
| 1.3.6. | Common interface CI+ pieslēguma vieta |  |
| 1.3.7. | VGA atbalsta pieslēguma vieta (var tikt nodrošināts ar papildus moduli) |  |
| 1.3.8. | Iebūvēts bezvadu datortīkla aktīvs pieslēgums |  |
| 1.3.9. | Iebūvēta un aktivizēta vītā pāra datortīkla RJ-45 pieslēguma vieta |  |
| 1.3.10. | Vismaz 1(viena) brīva USB 2.0 pieslēguma vieta papildus iekārtām |  |
| **1.4.** | **Uztveršanas sistēmas minimālā funkcionalitāte** |  |
| 1.4.1. | HDTV (MPEG4, H.264) sistēmu atbalsts |  |
| 1.4.2. | Iebūvēti DVB-S un DVB-S2 satelīta signāla digitālie uztvērēji |  |
| 1.4.3. | Iebūvēts DVB-C kabeļtelevīzijas signāla digitālais uztvērējs |  |
| 1.4.4. | Iebūvēti DVB-T virszemes televīzijas signāla digitālais uztvērējs |  |
| **1.5.** | **Multimediju īpašību minimālā funkcionalitāte** |  |
| 1.5.1. | Internet pārlūka iespēju izmantošana |  |
| 1.5.2. | HbbTV sistēmas funkcionalitātes atbalsts |  |
| 1.5.3. | Teleteksta iespējas vismaz 1000 lpp |  |
| 1.5.4. | Elektroniskais programmu gids (EPG) |  |
| 1.5.5. | DivX HD, DivX formātu atskaņošanas iespēja |  |
| 1.5.6. | Video, Foto un Audio failu atskaņošana no USB iekārtas |  |
| 1.5.7. | DLNA medija atskaņotaja atbalsts Video, Foto un Audio failiem |  |
| **1.6.** | **Iekārtas vispārīgās īpašības**  |  |
| 1.6.1. | Iekārtas svars standarta komplektācija ar galda pamatni ne lielāks kā 35 kg |  |
| 1.6.2. | Iebūvētas montāžas iespējas atbilstoši VESA standartam |  |
| 1.6.3. | Iekārtas distances vadības pults |  |
| 1.6.4. | Maksimālā patērētā elektriskā jauda: ne vairāk kā 100W pēc IEC 62087 Ed 2.0 |  |
| **2.** | **Ekrāna sienas stiprinājums – 1 gab.** | *Statīva ražotājs, modelis,**precīzs modeļa apraksts \*.pdf formātā vai Internet vietnē* |
| 2.1. | Rūpnieciski izgatavots ekrāna sienas stiprinājums, atbilstošs Eiropas Savienībā spēkā esošajām drošības normām |  |
| 2.2. | Ekrāna sienas stiprinājumam jānodrošina vismaz 50 kg ekrāna nestspēja |  |
| 2.3. | Pretendentam jānodrošina sienas stiprinājuma montāža ar ekrāna nostiprināšanu Pasūtītāja norādītajā preču piegādes telpā |  |
| **3.** | **Piegādes laiks:** ne ilgāk kā 2 (divu) mēnešu laikā no līguma noslēgšanas | *Pretendenta piedāvātais* *piegādes laiks* |
| **4.** | **Piegādes vieta:** Latvijas Lauksaimniecības universitātes 179.auditorija, Lielā iela 2, Jelgava, LV-3001 | *Nodrošinās / nenodrošinās* |
| **Cena par komplektu EUR bez PVN:** |  |
| **PVN \_\_%:** |  |
| **Cena par komplektu EUR ar PVN:**  |  |

<Pretendenta nosaukums> <Paraksts, paraksta atšifrējums, zīmogs>

**IEPIRKUMA Nr. LLU/2015/84/mi**

*Auditorijas ekrāna ar sienas stiprinājumu un bezvadu video/audio pārraides pieslēguma iekārtas piegāde LLU Mūžizglītības centra darbības nodrošināšanai*

**2.daļa: Bezvadu video/audio pārraides pieslēguma iekārta**

**TEHNISKAIS UN FINANŠU PIEDĀVĀJUMS**

Pretendents savā tehniskajā piedāvājumā norāda piedāvāto iekārtu konkrētos tehniskos parametrus, tehniskais piedāvājums, kas saturēs pārkopētas prasības vai tikai norādījumu „atbilst” vai tamlīdzīgi, tiks noraidīts kā neatbilstošs. Pretendentam jānorāda ražotāja interneta adreses, kur var pārbaudīt piedāvāto iekārtu atbilstību tehniskās specifikācijas prasībām, vai arī piedāvājumam jāpievieno ražotāja brošūra vai lietotāja rokasgrāmata. (saskaņā ar nolikuma 6.3.10.2.punktu)

| **Nr.****p.k.** | **Nosaukums, minimālās tehniskās prasības** | **Pretendenta piedāvājums***(Jānorāda piedāvātās iekārtas* *tehnisko aprakstu)* |
| --- | --- | --- |
| **1.** | **Bezvadu video/audio pārraides pieslēguma iekārta** **– 1 komplekts** | *Iekārtas ražotājs, modeļa nosaukums, ražotāja Interneta vietnes adrese ar precīzu modeļa aprakstu \*.pdf formātā* |
| **1.1.** | **Pieslēguma iekārtas minimālās tehniskā funkcionalitāte** |  |
| 1.1.1. | Bezvadu uztvērējs, kas nodrošina audio/video signāla uztveršanu no pie datora pievienojamām USB pogām/raidītājiem vai planšetes/viedtelefona aplikācijas. | */piedāvātās preces**tehniskais apraksts/* |
| 1.1.2. | Bezvadu uztvērēja darbība vismaz līdz 30 metriem |  |
| 1.1.3. | Bezvadu uztvērējs darbojas 2.4GHz un 5 GHz frekfencēs un lietotājam tās ir iespējams pārslēgt |  |
| 1.1.4. | IEEE802.11 a/b/g/n standartu atbalsts datu pārraides ātrumiem līdz 300Mbps |  |
| 1.1.5. | USB poga realizēta kā pie datora USB porta pievienojams raidītājs, aprīkots ar vienu ergonomiski lietojamu pogu ar gaismas indikāciju. |  |
| 1.1.6. | USB poga pie datora USB porta tiek pievienota ar īsu (max 10cm), elastīgu un locījumu noturīgu kabeli. Darba stāvoklī poga balstās uz galda virsmas, mehāniski nepārslogojot datora USB portu pogas lietošanas laikā. |  |
| 1.1.7. | USB poga ir aprīkota ar vismaz divu krāsu gaismas indikāciju, kur viena krāsa nozīmē stabilu savienojumu ar uztvērēju (nepārraidot signālu), bet otra krāsa - signāla pārraidi uz uztvērēju. |  |
| 1.1.8. | Prezentācijas pārraide vai pārtraukšana uz uztvērēju var tiek realizēta ar raidītāja USB pogas atkārtotu nospiešanu, bez papildus manipulācijām datorā |  |
| 1.1.9. | USB poga atbalsta USB pieslēgumu datoram ar MS Windows operētājsistēmu (XP vai jaunāku; 32 un 64-bit) un Mac OSX operētājsistēmu (10.6 vai jaunāku) |  |
| 1.1.10. | Atbalsta vismaz Android (2.2 vai jaunāku) un iOS (6.0 vai jaunāku) pieslēgumu no planšetes vai viedtelefona, kas tiek nodrošināts ar bezmaksas aplikāciju |  |
| 1.1.11. | Bezvadu uztvērējs nodrošina vismaz 6 vienlaicīgu pieslēgtu raidītāju atbalstu nepārraidot signālu un vismaz 1 aktīva raidītāja atbalstu pārraides laikā |  |
| 1.1.12. | Bezvadu uztvērējs nodrošina videoattēlu kvalitātes izšķirtspēju līdz 2880 x 1800 punktiem  |  |
| 1.1.13. | Bezvadu uztvērējs nodrošina videoattēlu kadru maiņu līdz 30 kadriem sekundē (atkarībā no izšķirtspējas un krāsu dziļuma) |  |
| 1.1.14. | Bezvadu uztvērējā iebūvēta bezvadu komunikācijas drošība ar vismaz WPA2-PSK atbalstu un iespēja administratoram aktivizēt/deaktivizēt katru individuālo USB pogu/raidītāju |  |
| **1.2.** | **Pieslēgumu tipi un minimālā funkcionalitāte** |  |
| 1.2.1. | Vismaz HDMI, VGA un minijack audio izejas |  |
| 1.2.2. | Video izeja atbalsta līdz 1080p izšķirtspējai |  |
| 1.2.3. | RJ-45 LAN pieslēgums integrēšanai lokālajā datortīklā |  |
| 1.2.4. | Izmantojot iebūvēto WiFi vai LAN pieslēgumu tiek nodrošināta piekļuve iebūvētam web serverim. |  |
| 1.2.5. | Atjaunojama firmware versijas, bez maksas lejupielādējamas publiski pieejamā ražotāja interneta vietnē (norādīt saiti uz minēto vietni) |  |
| **1.3.** | **Komplektācija, sertifikācija un garantijas** |  |
| 1.3.1. | Viens uztvērējs ar barošanas bloku un antenas elementiem |  |
| 1.3.2. | Divas pie datora pieslēdzamas USB pogas/raidītāji |  |
| 1.3.3. | Iekārtas komplektam jābūt ar CE marķējumu |  |
| 1.3.4. | Iekārtas garantija vismaz 36 mēneši |  |
| **2.** | **Piegādes laiks:** ne ilgāk kā 2 (divu) mēnešu laikā no līguma noslēgšanas | *Pretendenta piedāvātais* *piegādes laiks* |
| **3.** | **Piegādes vieta:** Latvijas Lauksaimniecības universitātes 179.auditorija, Lielā iela 2, Jelgava, LV-3001 | *Nodrošinās / nenodrošinās* |
| **Cena par komplektu EUR bez PVN:**  |  |
| **PVN \_\_%:** |  |
| **Cena par komplektu EUR ar PVN:**  |  |

<Pretendenta nosaukums> <Paraksts, paraksta atšifrējums, zīmogs>

**Pielikums Nr.2**

Iepirkumam

Nr. LLU/2015/84/mi

Nolikumam

*Pieteikuma paraugs*

**\_\_\_\_\_\_\_\_\_\_\_\_\_\_\_\_\_\_\_\_PIETEIKUMS DALĪBAI IEPIRKUMĀ**

*(pretendenta nosaukums)*

|  |
| --- |
| Pretendenta nosaukumsReģ. numursAdreseKontaktpersonaTālrunisFaksse-pasts |

Savu piedāvājumu iesniedzam uz iepirkuma ***„Auditorijas ekrāna ar sienas stiprinājumu un bezvadu video/audio pārraides pieslēguma iekārtas piegāde LLU Mūžizglītības centra darbības nodrošināšanai”*** (id.Nr. LLU/2015/84/mi) sekojošu daļu:

***\_\_\_.daļa „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”***

(tās daļas Nr. un nosaukums, uz kuru tiks iesniegts piedāvājums)

Ar šo apliecinām, ka:

1. esam iepazinušies ar iepirkuma dokumentiem un piekrītam Pasūtītāja izvirzītajām prasībām;
2. visas piedāvājumā sniegtās ziņas ir patiesas;
3. nav tādu apstākļu, kuri pretendentam liegtu piedalīties iepirkuma procedūrā saskaņā ar Publisko iepirkumu likuma prasībām.

<Pretendenta nosaukums,

parakstītāja amata nosaukums> <Paraksts, paraksta atšifrējums, zīmogs>

Datums\_\_\_\_\_\_\_\_\_\_\_\_\_\_

***(Piezīme: pretendentam jāaizpilda tukšās vietas šajā formā vai jāizmanto to kā pieteikuma paraugu.)***